
Kasutusloa andmine (Tallinna mnt 30, Narva).
1. ASJAOLUD JA MENETLUSE KÄIK

29.12.2015 laekusid Narva Linnavalitsusele läbivaatamiseks Tallinna mnt 30, Narva  spordihoones  rekonstrueeritud ventilatsiooni- ja küttesüsteemide ning paigaldatud automaatse tulekahjusignalisatsioonisüsteemi  kasutuslubade taotluste (linnavalitsuse dokumendiregistris nr 12457, 12459) koos ehitusdokumendiga.
Tuleohutuse seaduse § 5 lõike 1 kohaselt Ida Päästekeskusele on 30.12.2015 saadetud päring kasutusloa kooskõlastuse saamiseks (linnavalitsuse dokumendiregistris nr 4826).
11.02.2016 Päästeamet teatas ehitise kasutusloa kooskõlastuses nr O-JP/7 kirjalikult, et kooskõlastab Tallinna mnt 30, Narva spordihoones rekonstrueeritud ventilatsiooni- ja küttesüsteemide ning paigaldatud automaatse tulekahjusignalisatsioonisüsteemi kasutamine. 

Ehitusseadustiku §130 lõike 2 punkti 2 kohaselt vastavalt omaniku ettepanekule 15.02.2016 on teostatud ehitise nõuetele vastavuse kontrollimine. 
17.02.2016 omanik tagastas ehitise nõuetele vastavuse kontrollimise akti. Kontrollimisele on kaasatud ehitise omaniku, ehitusettevõtja, projekteerija ning omanikujärelevalve esindajad. Ehitise nõuetele vastavuse kontrollimisele kaasatud isikud kinnitasid oma allkirjadega, et Tallinna mnt 30, Narva spordihoones rekonstrueeritud spordihoones ventilatsiooni- ja küttesüsteemid ning paigaldatud automaatse tulekahjusignalisatsioonisüsteem vastavad nõuetele ning kasutusloa andmiseks takistused puuduvad.

Seega ehitusseadustiku § 55 kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.   OTSUS
Anda kasutusluba Tallinna mnt 30, Narva spordihoonele rekonstrueeritud ventilatsiooni- ja küttesüsteemidega ning paigaldatud automaatse tulekahjusignalisatsioonisüsteemiga. 
4. RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

